text: [{"text_idx": "#000002", "text": "Fimti hv\u00f8r dani heldur, at umhv\u00f8rvi og klima eru tey mest ty\u0301\u00f0andi politisku ma\u0301lini i\u0301 danska samfelagnum i\u0301 dag."}, {"text_idx": "#000003", "text": "Hetta vi\u0301sir kanning, sum Epinion hevur gj\u00f8rt fyri Altinget og DR. 18% av teimum spurdu halda, at politikarar eiga at ra\u00f0festa ovast umhv\u00f8rvi og ve\u00f0urlag, sum mest ty\u0301dningarmiki\u00f0 samfelagsspurningar i\u0301 dagsins samfelag at vi\u00f0gera."}, {"text_idx": "#000004", "text": "Hetta skrivar Altinget. Kanningin vi\u0301sir, at einans heilsuma\u0301l hava h\u00e6gri ra\u00f0festin enn umhv\u00f8rvi og ve\u00f0urlag ella 27%."}, {"text_idx": "#000005", "text": "Undirt\u00f8kan fyri umhv\u00f8rvi og klima a\u0301 samfelagsstiganum er no\u0301gv \u00f8kt si\u0301\u00f0ani stjo\u0301rnarskifti\u00f0 i\u0301 desember 2022, ta\u0301 hon var 12%. Vit skulu heilt aftur til 2019, sum var\u00f0 kalla\u00f0 \u201cve\u00f0urlagsvali\u00f0\u201d, fyri at finna eina tilsvarandi sto\u0301ra undirt\u00f8ku sum i\u0301 dag, nevniliga 20%."}, {"text_idx": "#000006", "text": "Kasper M\u00f8ller Hansen, valgranskari og professari vi\u00f0 Keypmannahavnar Universitet, sigur vi\u00f0 Altinget, at ors\u00f8kin til at ra\u00f0festingin av umhv\u00f8rvi og klima er vor\u00f0in so miki\u00f0 h\u00f8g er o\u0301gvusligi turkin, sum hevur rakt sto\u0301rar partar av Evropa i\u0301 summar. -Ve\u00f0ri\u00f0 i\u0301 summar hevur fingi\u00f0 politikararnar at umr\u00f8\u00f0a klimaspurningar aftur, og ta\u00f0 s\u00e6st i\u0301 hesi kanningini sigur Kasper M\u00f8ller Hansen."}, {"text_idx": "#000007", "text": "Danska stjo\u0301rnin hevur annars sagt fra\u0301, at stjo\u0301rnin fer at varpa ljo\u0301s a\u0301 gr\u00f8na orkuskifti\u00f0 sum eitt av fy\u0301ra ma\u0301lum komandi a\u0301ri\u00f0. No\u0301gva kjaki\u00f0, sum kom i\u0301 kjalarv\u00f8rrinum a\u0301 u\u0301ts\u00f8gnini hja\u0301 danska klimara\u0301\u00f0harranum Lars Aagaard um, at stjo\u0301rnin fer eftir einum klimapolitikki, sum skal hava undirt\u00f8ku fra\u0301 80% av danska fo\u0301lkinum."}, {"text_idx": "#000008", "text": "Samb\u00e6rt donsku klimalo\u0301gini er ma\u0301li\u00f0 ein 70% CO2 minking i\u0301 2030. Tann slo\u0301\u00f0in gerst meira ty\u0301\u00f0ulig nu\u0301 sigur Kasper M\u00f8ller Hansen. Ein ors\u00f8k til at umhv\u00f8rvi og klima ver\u00f0a h\u00e6gri ra\u00f0fest nu\u0301 er tann, at danski bu\u0301skapurin hevur ta\u00f0 no\u0301gv betri enn hildi\u00f0 fyri einum a\u0301rum si\u0301\u00f0ani. Ta\u00f0 kann vera ein medvirkandi ors\u00f8k til, at hesi ma\u0301ls\u00f8ki fa\u0301a st\u00f8rri ra\u00f0festing."}, {"text_idx": "#000009", "text": "Kasper M\u00f8ller Hansen heldur samb\u00e6rt Altinget, at tann sannroynd, at bu\u0301skapurin ikki longur hevur somu ra\u00f0festing hja\u0301 d\u00f8num, hevur gj\u00f8rt si\u0301tt til at varpa meira ljo\u0301s a\u0301 gr\u00f8na orkuskifti\u00f0."}, {"text_idx": "#000010", "text": "-Fer danska stjo\u0301rnin ikki at r\u00f8kka si\u0301num klimama\u0301li fyri 2025, so er vandi fyri, at gr\u00f8na tru\u0301vir\u00f0i\u00f0 fer at fa\u0301a eitt veruligt skot fyri bo\u0301gvin, heldur Esben Schj\u00f8rring, sum er politiskur stjo\u0301ri a\u0301 Altinget. Hann vi\u0301sir a\u0301, at ta\u00f0 serstakligu eru Vinstra og Moderatarnir, sum kunnu koma i\u0301 trupulleikar, um gr\u00f8na tru\u0301vir\u00f0i\u00f0 fellur, ti\u0301 ta\u0301 kann ta\u00f0 gagna flokkunum til vinstru, og vit enda vi\u00f0 at fa\u0301a eitt reytt fleirtal aftur sigur hann."}, {"text_idx": "#000011", "text": "Hann er annars samdur i\u0301, at ta\u00f0 eru ve\u00f0urlagsbroytingarnar serliga sunnanfyri, sum hava veri\u00f0 vi\u00f0 til at flyta a\u0301sko\u00f0anina hja\u0301 d\u00f8ngum til eitt nu\u0301 umhv\u00f8rvi og klima."}, {"text_idx": "#000015", "text": "Manna\u00e6ttin lati\u00f0 upp porturini til helviti"}, {"text_idx": "#000016", "text": "Helvtin av orkuni fra\u0301 vindmyllulundum fer til spillis"}, {"text_idx": "#000018", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000019", "text": "Russland sendir oljutangaskip nor\u00f0ur um Sibiria"}, {"text_idx": "#000020", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000021", "text": "Bera o\u0301tta fyri ny\u0301ggjum gr\u00f8num brennievnum"}, {"text_idx": "#000026", "text": "Fyristing tel. 20 80 80 [email protected]"}]